stanford-oval/wikipedia huggingface dataset:
วิลเลียม คาเวนดีช มาร์ควิชแห่งฮาร์ธิงตัน

| วิลเลียม จอห์น โรเบิร์ต คาเวนดีช |
| --- | --- |
เกิด: 10 ธันวาคม พ.ศ. 2460
เสียชีวิต: 09 กันยายน พ.ศ. 2487 (26 ปี) เฮปเปน, occupied Belgium
รับใช้: 
แผนก/สังกัด:  กองทัพบกสหราชอาณาจักร
ชั้นยศ: พันตรี
หน่วย: Coldstream Guards, Guards Armoured Division
การยุทธ์: สงครามโลกครั้งที่ 2 Western Front † 
ความสัมพันธ์: เอ็ดวาร์ด คาเวนดีช ดยุกแห่งเดวอนเชียร์ที่ 10 (บิดา) แมรี แกสคอยน์-เซซิล (มารดา) แคทลีน เคนเนดี (ภรรยา)
วิลเลียม จอห์น โรเบิร์ต "บิลลี" คาเวนดีช มาร์ควิชแห่งฮาร์ธิงตัน (อังกฤษ: William John Robert "Billy" Cavendish) (10 ธันวาคม พ.ศ. 2460 - 9 กันยายน พ.ศ. 2487) เป็นนักการเมืองชาวอังกฤษ เขาเป็นบุตรชายคนโตของเอ็ดวาร์ด วิลเลียม สเปนเซอร์ คาเวนดีช กับภรรยาของเขา แมรี อลิซ แกสคอยน์-เซซิล เขาเป็นสามีของแคทลีน แอกเนส "คิก" เคนเนดี น้องสาวของประธานาธิบดีในอนาคต จอห์น ฟิตซ์เจอรัลด์ "แจ็ก" เคนเนดี
วิปแลช

วิปแลช (อังกฤษ: Whiplash) เป็นอีพีที่ห้าโดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ ในวันที่ 21 ตุลาคม ค.ศ. 2024 และมีเพลงหกเพลงรวมถึงซิงเกิลนำในชื่อเดียวกัน
เบื้องหลังและการวางจำหน่าย

วันที่ 23 กันยายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยอีพีที่ห้าในชื่อ วิปแลช พร้อมกับซิงเกิลนำที่มีชื่อเดียวกันในวันที่ 21 ตุลาคม สามวันต่อมาตารางการโปรโมตได้รับการเผยแพร่ ในวันที่ 11 ตุลาคมรายชื่อเพลงได้รับการเผยแพร่พร้อมกับวิดีโอทีเซอร์เมดเลย์ไฮไลต์ เก้าวันต่อมาทีเซอร์มิวสิกวิดีโอสำหรับ "วิปแลช" ได้รับการเผยแพร่ อีพีได้เผยแพร่ควบคู่ไปกับมิวสิกวิดีโอ "วิปแลช" ในวันที่ 21 ตุลาคม
การโปรโมต

ก่อนเปิดตัว วิปแลช ในวันที่ 21 ตุลาคม ค.ศ. 2024 เอสปาได้จัดงานแสดงสดผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและสื่อสารกับแฟน ๆ ของพวกเธอ นอกจากนี้กลุ่มยังได้เปิดตัวป๊อปอัพสโตร์ในชื่อ "Aespa Week – #Whiplash_mood" ในโซล ประเทศเกาหลีใต้ ตั้งแต่วันที่ 21 ตุลาคมถึง 3 พฤศจิกายน
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "วิปแลช" | Leslie (XYXX) | Marcus "MarcLo" Lomax Neil Ormandy Rosina "Soaky Siren" Russell Lewis Jankel | Jankel Ormandy | 3:03 |
| 2. | "Kill It" | Hyun Ji-won | Imlay Ejae Kirsten Collins | Imlay | 3:20 |
| 3. | "Flights, Not Feelings" | Lee Hye-yum (Jam Factory) | Honey Noise (The Hub) Brown Panda (The Hub) Frankie Day (The Hub) Chanti (The Hub) | Honey Noise Brown Panda | 3:02 |
| 4. | "Pink Hoodie" | Lee Eun-hwa (153/Joombas) | Didrik Thott Sebastian Thott Maria Marcus | Thott | 2:27 |
| 5. | "Flowers" | Ji Ye-won (153/Joombas) | Sofia Kay Chantry Johnson Noémie Legrand | Johnson | 3:11 |
| 6. | "Just Another Girl" | Lee Seu-ran | Fabian Torsson Moa "Cazzi Opeia" Carlebecker Ellen Berg Nermin Harambašić | Phat Fabe | 3:04 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 18:07 |
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| เกาหลีใต้ | 21 ตุลาคม 2024 | ซีดี | เอสเอ็ม กาเกา |
| ต่าง ๆ | 21 ตุลาคม 2024 | ดิจิทัลดาวน์โหลด สตรีมมิง | เอสเอ็ม กาเกา |
วิลเลียม ที. จี. มอร์ตัน

American dentist and physician (1819–1868)
| วิลเลียม ธอมัส กรีน มอร์ตัน |
| --- | --- |

เกิด: 9 สิงหาคม ค.ศ. 1819(1819-08-09) ชาร์ลตัน รัฐแมสซาชูเสตส์
เสียชีวิต: 15 กรกฎาคม ค.ศ. 1868(1868-07-15) (48 ปี) นครนิวยอร์ก รัฐนิวยอร์ก
สัญชาติ: อเมริกา
มีชื่อเสียงจาก: ใช้อีเธอร์ในการผ่าตัดเป็นครั้งแรก
คู่สมรส: เอลิซาเบธ ไวต์แมน
อาชีพทางวิทยาศาสตร์
สาขา: ทันตแพทยศาสตร์
มีอิทธิพลต่อ: ชารลส์ ที. แจ็กซัน   ฮอเรซ เวลส์
 
วิลเลียม ธอมัส กรีน มอร์ตัน (อังกฤษ: William Thomas Green Morton; 9 สิงหาคม 1819 – 15 กรกฎาคม 1868) เป็นทันตแพทย์และแพทย์ชาวอเมริกันผู้สาธิตการใช้อีเธอร์แบบสูดดมเพื่อเป็นยาระงับความรู้สึกสำหรับการผ่าตัดเป็นครั้งแรกต่อสาธารณชนในปี 1846 ตลอดชีวิตเขานับจากนั้น เขาทุ่มเทไปกับการพยายามสนับสนุนคำกล่าวอ้างว่าเขาผู้ค้นพบยาระงับความรู้สึก ซึ่งเป็นการกล่าวอ้างอันเป็นที่น่ากังขา
เมื่อวันที่ 30 กันยายน 1846 มอร์ตันให้อีเธอร์แก่ผู้ป่วยเพื่อทำการถอนฟันโดยไม่เจ็บ หลังข่าวการให้ยาระงับความรู้สึกของเขาแพร่ออกไป ศัลยแพทย์ชาวบอสตัน เฮนรี เจเคิบ บิดจ์โลว์ ได้อ่านพบข่าวที่เขียนถึงเหตุการณ์นี้ในเชิงบวก และจัดการสาธิตการผ่าตัดภายใต้ยาระงับความรู้สึกอีเธอร์ในวันที่ 16 ตุลาคม ปีเดียวกัน โดยสาธิตต่อสาธารณะที่ห้องผ่าตัดของโรงพยาบาลกลางรัฐแมสซาชูเสตส์ โดยในการสาธิตครั้งนี้ แพทย์ จอห์น คอลลินส์ วอร์เรน ทำการตัดก้อนเนื้องอกออกจากคอของเอดเวิร์ด กิลเบิร์ต แอบบ็อต โดยไม่มีความเจ็บปวด ข่าวการใช้ยาระงับความรู้สึกในครั้งนี้แพร่กระจายไปทั่วโลก โดยมีการใช้ครั้งแรกนอกสหรัฐในลอนดอน ประเทศอังกฤษ โดยทันตแพทย์ เจมส์ รอบินซัน ห้องผ่าตัดที่โรงพยาบาลกลางรัฐแมสซาชูเสตส์ที่ใช้สาธิตการผ่าตัดในวันนั้น กลายมาเป็นที่รู้จักในเวลาต่อมาว่า "โดมอีเธอร์" และปัจจุบันได้รับการอนุรักษ์ไว้ในฐานะสถานที่สำคัญทางประวัติศาสตร์  หลังการสาธิต มอร์ตันพยายามปิดบังชื่อสารระงับความรู้สึกที่ให้แอบบอตดมโดยการเรียกแทนสารระงับความรู้สึกนี้ว่า "เลธีออน" (Letheon) แต่ไม่นานหลังจากนั้นก็เป็นที่ทราบกันว่าคืออีเธอร์
ในปี 1852 มอร์ตันได้รับปริญญาดุษฎีบัณฑิตจากมหาวิทยาลัยแพยศาสตร์วอชิงตันในบัลติมอร์ (Washington University of Medicine in Baltimore) ที่ซึ่งต่อมากลายมาเป็นวิทยาลัยแพทย์และศัลยแพทย์ (College of Physicians and Surgeons) เขาเข้าร่วมเป็นศัลยแพทย์อาสานับตั้งแต่ปี 1862 ให้กับกองพันแฟ่งแม่น้ำพอทอแมก เขาช่วยเหลือรักษาทหารที่บาดเจ็บกว่าสองพันนายตลอดการรบครั้งต่าง ๆ ที่ฟรีดริกเบิร์ก, แชนเซลเลอสวิลล์ และวิลเดอร์เนส
ในปี 1868 ขณะมอร์ตันนั่งรถม้ากับภรรยาในนครนิวยอร์ก เขาได้ขอให้รถหยุด ก่อนจะวิ่งตรงลงไปในทะเลสาบใจกลางสวนเซนทรอลพาร์กเพื่อ "ทำให้ตัวเย็นลง" ต่อมาจึงเป็นที่เข้าใจว่าพฤติกรรมนี้เกิดจากหลอดเลือดในสมองตีบ มอร์ตันถูกนำตัวไปยังโรงพยาบาลเซนต์ลยุกส์ มีการบันทึกไว้ว่าหลังหัวหน้าศัลยแพทย์จำหน้าของมอร์ตันได้ เขาได้กล่าวแก่นักเรียนแพทย์ของเขาว่า "...ต่อหน้าพวกคุณคือชายที่ได้ทำสิ่งต่าง ๆ แก่มนุษยชาติและลดความทุกข์ระทม มากกว่าที่มนุษย์อื่นใดเคยทำมา"
มอร์ตันเสียชีวิตจากอุบัติเหตุหลอดเลือดสมองในครั้งนั้น และถูกฝังร่างไว้ที่สุสานเมาต์ออเบิร์น ในวอเตอร์ทาวน์ และ แคมบริดจ์ รัฐแมสซาชูเสตส์
วิลอซิแรปเตอร์

| วิลอซิแรปเตอร์ ช่วงเวลาที่มีชีวิตอยู่: ครีเตเชียสตอนปลาย, 75–71Ma  PreꞒ Ꞓ O S D C P T J K Pg N  ↓   |
| --- | --- |

ลักษณะของวิลอซิแรปเตอร์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Saurischia
อันดับฐาน:: † Deinonychosauria
วงศ์:: † Dromaeosauridae
สกุล:: † Velociraptor Osborn, 1924

ชนิด
 † V. mongoliensis Osborn, 1924 (ชนิดต้นแบบ)  † V. osmolskae  Godefroit et al., 2008
วิลอซิแรปเตอร์ (อังกฤษ: velociraptor)(Dromaeosauridae)  วิลอซิแรปเตอร์นั้นมี 2 ชนิดคือมองโกเลียนซิสกับ
แอนโทพิทุส โดยการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดและฟันที่คมกริบ เป็นไดโนเสาร์ที่มีชีวิตอยู่บนโลกช่วงประมาณ 83-70 ล้านปีก่อนในยุคครีเทเชียสตอนปลาย มีหลักฐานพบเป็นฟอสซิลในบริเวณเอเชียกลางสำหรับมองโกเลียนซิสและพบที่อเมริกาสำหรับ
แอนโทพิทุส (เคยมีการค้นพบฟอสซิล
วิลอซิแรปเตอร์ มองโกเลียนซิสว่าต่อสู้กับ
โปรโตเซอราทอปส์ด้วย) มันยังถูกเข้าใจว่าคือ ไดโนนีคัส ของเอเชีย จึงแยกประเภทใหม่เพราะมันมีรูปร่างคล้ายกันกับไดโนนีคัส
วิลอซิแรปเตอร์มีไดโนเสาร์ที่มีลักษณะใกล้เคียงกัน คือ ยูทาห์แรปเตอร์, ไดโนนีคัส และโดรมีโอซอรัส
ขนาดของวิลอซิแรปเตอร์เมื่อเปรียบเทียบกับมนุษย์
หุ่นจำลองวิลอซิแรปเตอร์ V. mongoliensis, พิพิธภัณฑ์วิทยาศาสตร์ธรรมชาติ, บรัสเซลส์
วิลอซิแรปเตอร์เป็นที่รู้จักอย่างกว้างขวางในภาพยนตร์ไซไฟฮอลลีวูดเรื่อง Jurassic Park ในปี ค.ศ. 1993 The Lost World Jurassic Park ในปี ค.ศ. 1997 Jurassic Park 3 ในปี ค.ศ. 2001 Jurassic World ในปี ค.ศ. 2015 และ Jurassic World: Fallen kingdom ใน ปี ค.ศ. 2018 ในเรื่อง 
วิลอซิแรปเตอร์ปรากฏกายเสมือนตัวละครเอกตัวหนึ่งในเรื่องโดยเฉพาะในเรื่อง 
Jurassic World ทั้งสองภาค
โดยในเรื่อง วิลอซิแรปเตอร์ ถูกเรียกสั้น ๆ ว่า "แรปเตอร์" (หมายถึง นกล่าเหยื่อ) ซึ่งในภาพยนตร์มิได้ใช้ วิลอซิแรปเตอร์ มองโกเลียนซิสที่มีขนาดเท่าไก่ซึ่งบางคนคิดว่าใช้แบบจากไดโนไนคัสปรับขนาดแต่จริง ๆ แล้วในภาพยนตร์ถูกต้องแล้วเนื่องจากใช้เป็น วิลอซิแรปเตอร์  แอนโทพิทุสที่พบในอเมริกา
วิลอซิแรปเตอร์ ถูกพบเป็นซากดึกดำบรรพ์ในแถบทะเลทรายโกบีในมองโกเลียและ
ยังถูกพบในอเมริกาบางส่วนอีก
แหล่งข้อมูลอื่น

ข้อมูลที่เกี่ยวข้องกับ Velociraptor ที่วิกิสปีชีส์
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
วิลเลียม พิตต์ ผู้เยาว์

| เดอะไรต์ออนะระเบิลวิลเลียม พิตต์ |
| --- | --- |


นายกรัฐมนตรีแห่งสหราชอาณาจักรa
ดำรงตำแหน่ง 10 พฤษภาคม 1804 – 23 มกราคม 1806
กษัตริย์: พระเจ้าจอร์จที่ 3
ก่อนหน้า: เฮนรี แอดดิงตัน
ถัดไป: ลอร์ดเกรนวิลล์
ดำรงตำแหน่ง 1 มกราคม 1801 – 14 มีนาคม 1801
กษัตริย์: พระเจ้าจอร์จที่ 3
ก่อนหน้า: ตัวเขาเอง (ในตำแหน่ง นายกรัฐมนตรีแห่งบริเตนใหญ่)
ถัดไป: เฮนรี แอดดิงตัน
นายกรัฐมนตรีแห่งบริเตนใหญ่
ดำรงตำแหน่ง 19 ธันวาคม 1783 – 1 มกราคม 1801
กษัตริย์: พระเจ้าจอร์จที่ 3
ก่อนหน้า: ดยุกแห่งพอร์ตแลนด์
ถัดไป: ตัวเขาเอง (ในตำแหน่งนายกรัฐมนตรีแห่งสหราชอาณาจักร)
 
ข้อมูลส่วนบุคคล
เกิด: 28 พฤษภาคม ค.ศ. 1759(1759-05-28) เคนต์, อังกฤษ
เสียชีวิต: 23 มกราคม ค.ศ. 1806(1806-01-23) (46 ปี) เซอร์รีย์, อังกฤษ
ศาสนา: คริสตจักรแห่งอังกฤษ
พรรคการเมือง: พรรคทอรี
ลายมือชื่อ: 
a. ^ พระราชบัญญัติสหภาพ ค.ศ. 1800

วิลเลียม พิตต์ ผู้เยาว์ (อังกฤษ: William Pitt, the Younger; 28 พฤษภาคม ค.ศ. 1759 - 23 มกราคม ค.ศ. 1806) นายกรัฐมนตรีคนที่ 14 แห่งสหราชอาณาจักร ในศตวรรษที่ 19 เริ่มดำรงตำแหน่งนายกรัฐมนตรีแห่งสหราชอาณาจักร (สมัยแรก) เมื่อวันที่ 19 ธันวาคม ค.ศ. 1783 ขณะที่มีอายุ 24 ปี ในรัชสมัยพระเจ้าจอร์จที่ 3 ซึ่งถือว่าเป็นนายกรัฐมนตรีแห่งสหราชอาณาจักรที่มีอายุน้อยที่สุดเท่าที่เคยมีมา (พ้นจากตำแหน่งเมื่อวันที่ 14 มีนาคม ค.ศ. 1801) และได้ขึ้นดำรงตำแหน่งเดิมอีกครั้งหนึ่งเมื่อวันที่ 10 มีนาคม ค.ศ. 1804
พิตต์เสียชีวิต เมื่อวันที่ 23 มกราคม ค.ศ. 1806 สิริอายุได้ 46 ปี เป็นการเสียชีวิตในช่วงที่เขายังคงดำรงตำแหน่งอยู่
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
วิลเลียม กิลเบิร์ต

| วิลเลียม กิลเบิร์ต |
| --- | --- |
วิลเลียม กิลเบิร์ต
เกิด: 24 พฤษภาคม ค.ศ.1544 โคลเชสเตอร์, ราชอาณาจักรอังกฤษ
เสียชีวิต: 30 พฤศจิกายน ค.ศ. 1603(1603-11-30) (59 ปี) ลอนดอน, อังกฤษ
สัญชาติ: อังกฤษ
การศึกษา: St John's College, Cambridge (MD, 1569)
มีชื่อเสียงจาก: การศึกษาเรื่องความเป็นแม่เหล็ก, De Magnete
อาชีพทางวิทยาศาสตร์
สาขา: ฟิสิกส์
 
วิลเลียม กิลเบิร์ต
วิลเลียม กิลเบิร์ต (อังกฤษ: William Gilbert; เกิด: 24 พฤษภาคม ค.ศ. 1544 ที่โคลเชสเตอร์, อังกฤษ, ถึงแก่กรรมเมื่อ 30 พฤศจิกายน ค.ศ. 1603 (อาจจะในลอนดอน)) เป็นนักวิทยาศาสตร์, นายแพทย์หลวงประจำพระราชินี อะลิซาเบธที่ 1 และพระเจ้าเจมส์ที่ 1 แห่งอังกฤษ ทั้งยังเป็นนักดาราศาสตร์และนักค้นคว้าวิจัยด้านวิทยาศาสตร์ เกี่ยวกับแม่เหล็กและไฟฟ้า ที่สำคัญคือ เขาเป็นคนค้นคิดคำ "electricity" หรือ ไฟฟ้า นั่นเอง
ผลงานชิ้นแรกของเขา คือ De Magnete, Magneticisque Corporibus, et de Magno Magnete Tellure (ว่าด้วยแม่เหล็ก และวัตถุสภาพแม่เหล็ก และว่าด้วยแม่เหล็กใหญ่ของโลก) ตีพิมพ์เมื่อ ค.ศ. 1600 ในงานชิ้นนี้ เขาได้บรรยายถึงการทดลองของเขามากมายด้วยลูกโลกจำลอง ที่เรียกว่า "เทอร์เรลลา" (terrella)
จากการทดลองของเขา เขาสรุปได้ว่าโลกนั้น ก็คือตัวแม่เหล็กเอง และสรุปว่า นี่คือเหตุผลที่ทำให้เข็มทิศชี้ไปทางทิศเหนือ (ก่อนนี้บางคนเชื่อว่า เข็มทิศชี้ไปหาดาวเหนือ หรือเกาะแม่เหล็กขนาดใหญ่ทางขั้วโลกเหนือ ซึ่งเป็นตัวดึงดูดเข็มทิศ)
ในหนังสือเล่มนี้ เขายังได้ศึกษาถึงไฟฟ้าสถิต โดยการใช้แท่งอำพัน (อำพัน เป็นยางไม้แข็ง สีเหลืองอมน้ำตาล ในภาษากรีกเรียกว่า อิเล็กตรอน (elektron) ด้วยเหตุนี้ กิลเบิร์ตจึงเรียกปรากฏการณ์ที่ตนค้นพบว่า "electric force" (แรงไฟฟ้า)
สิ่งที่กิลเบิร์ตเรียกว่า สภาพแม่เหล็ก นั้น คือแรงที่มองไม่เห็น ที่นักปรัชญาธรรมชาติคนอื่น ๆ จำนวนมาก เช่น โยฮันเนิส เค็พเพลอร์ เคยเชื่อมั่น ว่าเป็นตัวควบคุมการเคลื่อนไหวต่าง ๆ ของสิ่งที่สังเกตเห็นได้
หน่วย "กิลเบิร์ต" อันเป็นหน่วยของ แรงเคลื่อนแม่เหล็ก (magnetomotive force) ซึ่งเรียกอีกอย่างหนึ่งว่า magnetic potential นั้น ก็ตั้งขึ้นเพื่อเป็นเกียรติแก่วิลเลียม กิลเบิร์ตนี่เอง
แหล่งข้อมูลอื่น

โครงการ Galileo Project — ชีวประวัติของวิลเลียม กิลเบิร์ต
The Great Magnet, the Earth — ประวัติศาสตร์ของแม่เหล็กโลก
On the Magnet — แปลจาก De Magnete โดย Silvanus Thompson ฉบับเต็ม อ่านได้ฟรี
วิลเลียม พิตต์ เอิร์ลที่ 1 แห่งแชแทม

| เดอะไรต์ออนะระเบิลเอิร์ลแห่งแชแทม |
| --- | --- |


นายกรัฐมนตรีแห่งบริเตนใหญ่
ดำรงตำแหน่ง 30 กรกฎาคม 1766 – 14 ตุลาคม 1768
กษัตริย์: พระเจ้าจอร์จที่ 3
ก่อนหน้า: มาร์ควิสแห่งร็อกกิงแฮม
ถัดไป: ดยุกแห่งกราฟตัน
ผู้นำสภาสามัญชน
ดำรงตำแหน่ง 27 มิถุนายน 1757 – 6 ตุลาคม 1761
นายกรัฐมนตรี: ดยุกแห่งนิวคาสเซิล
ก่อนหน้า: ตำแหน่งว่าง
ถัดไป: จอร์จ เกรนวิลล์
ดำรงตำแหน่ง 4 ธันวาคม 1756 – 6 เมษายน 1757
นายกรัฐมนตรี: ดยุกแห่งเดวอนเชอร์
ก่อนหน้า: เฮนรี ฟอกซ์
ถัดไป: ตำแหน่งว่าง
 
ข้อมูลส่วนบุคคล
เกิด: 15 พฤศจิกายน ค.ศ. 1708(1708-11-15) นครเวสต์มินสเตอร์ อังกฤษ
เสียชีวิต: 11 พฤษภาคม ค.ศ. 1778(1778-05-11) (69 ปี) เคนต์, อังกฤษ
ศาสนา: คริสตจักรแห่งอังกฤษ
พรรคการเมือง: พรรควิก
ลายมือชื่อ: 

วิลเลียม พิตต์ เอิร์ลที่ 1 แห่งแชแทม (อังกฤษ: William Pitt, 1st Earl of Chatham) เป็นรัฐบุรุษและนักการเมืองชาวอังกฤษจากพรรควิก เป็นผู้นำพาอังกฤษเข้าสู่ยุคจักรวรรดินิยม เขาดำรงตำแหน่งนายกรัฐมนตรีแห่งบริเตนใหญ่คนที่ 9 นักประวัติศาสตร์มักจะเรียกเขาว่า วิลเลียม พิตต์ ผู้แก่กว่า (William Pitt the Elder) เพื่อไม่ให้สับสนกับลูกชายของเขา วิลเลียม พิตต์ ผู้เยาว์ ซึ่งก็ได้เป็นนายกรัฐมนตรีเช่นกัน
เขาเป็นสมาชิกคณะรัฐมนตรีอังกฤษและเป็นผู้นำโดยพฤตินัยตั้งแต่ปี 1756 ถึง 1761 ในช่วงสงครามเจ็ดปี หลังจากนั้นเขาก็ได้เป็นนายกรัฐมนตรีโดยควบตำแหน่งใต้เท้าราชลัญจกร (Lord Privy Seal) ระหว่าง 1766 ถึง 1768 เขามีวาจาที่ปราดเปรื่องซึ่งสามารถชักจูงผู้คนให้คล้อยตามได้ จุดนี้เองทำให้เขาสามารถครอบงำสภาสามัญชนได้ นักประวัติศาสตร์อธิบายว่าด้วยความฉลาดและวาจาของเขานี้เองที่เป็นบ่อเกิดแห่งอำนาจ ไม่เหมือนนายกฯคนอื่นๆที่ขึ้นสู่ตำแหน่งจากการใช้เส้นสายทางครอบครัว นอกเหนือไปจากตำแหน่งนายกรัฐมนตรีแล้ว ตัวเขาเองในฐานะนักการเมืองก็มีชื่อเสียงขึ้นมาจากการกล่าวโจมตีรัฐบาลต่างๆ อาทิ การฉ้อราษฎร์บังหลวงในรัฐบาลของเซอร์ วอลโพล, กระบวนการสันติภาพกับฝรั่งเศส, นโยบายแข็งกร้าวต่ออาณานิคมอเมริกา
อย่างไรก็ตาม สิ่งที่ทำให้เขามีชื่อเสียงมากที่สุด คือบทบาทผู้นำอังกฤษในช่วงสงครามเจ็ดปี ด้วยกลยุทธ์ซึ่งคิดเองและการอุทิศตนเองของเขา นำมาซึ่งชัยชนะของอังกฤษต่อฝรั่งเศส ซึ่งเป็นจุดเริ่มต้นให้อังกฤษเริ่มแผ่อิทธิพลปกคลุมไปทุกส่วนของโลก นอกจากนี้ยังเป็นผู้นำที่ยืนหยัดต่อต้านการฉ้อราษฎร์บังหลวงอย่างจริงจัง เขามีนโยบายโฆษณาชวนเชื่อถึงความยิ่งใหญ่ของอังกฤษ และชูนโยบายขยายดินแดนและอาณานิคม และเขายังมองสเปนและฝรั่งเศสว่าเป็นคู่แข่งในการขยายดินแดน
แม้ว่าเขาจะเป็นผู้นำที่ยอดเยี่ยม แต่เนื่องจากกลัวว่าสเปนจะหันไปจับมือกับฝรั่งเศส เขาจึงมีความคิดที่จะเปิดฉากโจมตีกองเรือและอาณานิคมสเปนก่อน เพื่อไม่ให้กองเรือสินค้าของสเปนเทียบท่าได้ ความคิดนี้ไม่ได้รับการสนับสนุนจากทั้งเอิร์ลแห่งบิวต์และดยุกแห่งนิวคาสเซิลตลอดจนสมาชิกคณะรัฐมนตรี เขาไม่มีทางเลือกนอกจากประกาศลาออก การลาออกของเขาเป็นที่น่ายินดีสำหรับพวกรัฐมนตรีและเพื่อนร่วมงาน เนื่องจากมองว่าอำนาจและอิทธิพลที่มากล้นของเขาคุกคามต่อประเพณีการปกครองของอังกฤษ หลังจากเขาลาออก อำนาจก็ตกไปอยู่ในมือของ จอร์จ เกรนวิลล์ คนใกล้ชิดซึ่งมีศักดิ์เป็นพี่เมีย ซึ่งพิตต์ไม่พอใจเนื่องจากเห็นว่าเกรนวิลล์ควรจะออกไปพร้อมกับเขาด้วย และมองว่าการกระทำเช่นนี้ของเกรนวิลล์เป็นการทรยศเขา จนทั้งสองมองหน้ากันไม่ติดไปอีกหลายปี
วัยรุ่นวัยฝัน ซีซัน 2

| วัยรุ่นวัยฝัน ซีซัน 2 |
| --- | --- |

จีน: 青春有你2
จีนกลาง: Qing chun yǒu nǐ 2
ตรงตัว: Youth With You 2
 
ประเภท: เรียลลิตี
เขียนโดย:   Cao Wei  Zhao Miao 
กำกับโดย:   Chen Gang  Wu Han 
พิธีกร: Cai Xukun
แสดงนำ:   ลิซ่า  Jony J  Ella 
ประเทศแหล่งกำเนิด: จีน
ภาษาต้นฉบับ: จีนกลาง
การผลิต
กล้อง: Multi-camera
บริษัทผู้ผลิต:   iQiyi  Caviar Communications 
ออกอากาศ
เครือข่าย: iQiyi
ออกอากาศ: 12 มีนาคม 2563 – 30 พฤษภาคม 2563
วัยรุ่นวัยฝัน Season 2 (อังกฤษ: Youth With You 2; จีน: 青春有你2) หรือที่รู้จักกันว่าเป็น Idol Producer Season 3 คือรายการเรียลลิตีของจีนซึ่งเปิดตัวในวันที่ 12 มีนาคม พ.ศ. 2563 บนแพลตฟอร์มวิดีโอ iQiyi นำเสนอโดย Cai Xukun , Lisa , Jony J และ Ella Chen ที่ทำหน้าที่เป็นเมนเทอร์ เป็นรายการที่นำเด็กฝึกผู้หญิงจากบริษัทต่างๆ 109 คน และจะมีเพียง 9 คน ที่ไดด้รับคะแนนโหวตมากที่สุดในตอนสุดท้ายจะได้เปิดตัวในฐานะไอดอลหญิงจีนที่มีชื่อว่า THE9
รูปแบบรายการ > การวางตำแหน่ง

วัยรุ่นวัยฝันซีซัน 2 จับชีพจรของวัฒนธรรมป๊อปร่วมสมัยและให้คุณค่าความหมายในเชิงบวกด้วยทัศนคติที่ของ "การตีความตัวเอง" และ "ไม่นิยามตัวเอง" แสดงถึงความคิดและการดิ้นรนของเด็กผู้หญิงเมื่อเผชิญหน้ากับความฝัน ผ่านรายการผู้ชมสามารถเห็นความพยายามอย่างต่อเนื่อง การต่อสู้ และการตระหนักถึงคุณค่าของชีวิตบนถนนสู่ความฝัน
รูปแบบรายการ > โครงการ

รายการดังกล่าวมีเด็กสาว 109 คนที่มีความฝันที่ร้องเพลงและเต้นได้ดีและจะมุ่งสู่การเปิดตัวรอบสุดท้ายผ่านการฝึกซ้อมสี่เดือนและการแข่งขันบนเวที มีเพียง 9 จาก 109 คนเท่านั้นที่สามารถเดบิวต์ได้ด้วยการจัดตั้งเกิร์ลกรุ๊ปและพวกเขาจะถูกเลือกโดยขึ้นอยู่กับคะแนนเสียงของผู้ผลิตเยาวชน
รูปแบบรายการ > คุณสมบัติ

"Concept X" ที่เสนอในIdol Producer (Season 3)แสดงถึงความเป็นไปได้ที่ไม่มีที่สิ้นสุดของการแสดงและฝึกหัด การเกิดขึ้นของนักร้องนักแต่งเพลงและผู้ฝึกหัดข้ามทุ่งหมายความว่าในห่วงโซ่การผลิตของไอดอลหนุ่มการฝึกฝนอารมณ์วัฒนธรรมและประสบการณ์ชีวิตมากกว่าแค่ร้องเพลงและเต้นรำกลายเป็นสิ่งที่สำคัญยิ่ง การมาถึงของ "X Mentor"  จะทำให้โครงสร้างของที่ปรึกษาดีขึ้น นอกเหนือจากการรวมพลังที่เป็นมืออาชีพแล้วที่ปรึกษา X ยังเพิ่มมุมมองที่หลากหลายให้กับโปรแกรม ตัวแทนของผู้ผลิตเยาวชน Cai Xukun ปรากฏตัวในฐานะ "ผู้อาวุโสที่อบอุ่นหัวใจ" นอกจากการให้คำแนะนำอย่างมืออาชีพและการดูแลทางอารมณ์แล้วเขายังเป็นสัญลักษณ์ของพลังของแบบอย่างที่ดี
เมนเทอร์ > เมนเทอร์หลัก

ช่าย สวีคุน (Cai Xukun) : ตัวแทนโปรดิวเซอร์รุ่นเยาว์
เอลลา เฉิน (Ella Chen) : เมนเทอร์ด้านการร้อง
ลิซา ลลิษา มโนบาล (Lisa) : เมนเทอร์ด้านการเต้น
โจนี่ เจ (Jony J) : เมนเทอร์ด้านการแรป
เมนเทอร์ > เมนเทอร์ X

หลิน โย่วเจีย (Yoga Lin)
วัง ซูหลง (Silence Wang)
ผู้เข้าแข่งขัน

รหัสสี
9 อันดับแรกในแต่ละตอน
9 อันดับแรกในแต่ละตอน (โหวตสด)
ออกจากการแข่งขัน
ถูกคัดออกในตอนที่ 9-10
ถูกคัดออกในตอนที่ 16
ถูกคัดออกในตอนที่ 20
ถูกคัดออกในตอนที่ 23
เมมเบอร์ในวง THE9
ตอนที่ออกอากาศ > ตอนที่ 1 (12 มีนาคม 2563)

เริ่มต้นด้วยงานเลี้ยงต้อนรับเหล่าเด็กฝึกหัด เมนเทอร์ได้เข้าร่วมรับประทานการอาหารเย็นร่วมกับเหล่าเด็กฝึกหัดทั้ง 109 คน ในฤดูกาลที่ผ่านมาเมนเทอร์จะสามารถพบเจอกับเด็กฝึกหัดได้เพียงแค่การจัดอันดับเท่านั้น ในครั้งนี้เมนเทอร์จะได้พบพวกเขาล่วงหน้าเพื่อเรียนรู้เกี่ยวกับตัวตนและภูมิหลังของพวกเขา เพื่อให้พวกเขาสามารถพูดคุยกับเทรนเนอร์ได้ดีขึ้น เหล่าเด็กฝึกหัดทุกคนจะแนะนำตัวเองในงานเลี้ยงและนั่งรอบโต๊ะตัวยาวซึ่งอยู่ติดกัน ในวันถัดไปเทนเนอร์ทั้ง 4 คน ได้ทำการแสดงบนเวทีให้กับเหล่าเด็กฝึกหัด เมนเทอร์ด้านการเต้น ลิซ่า ได้ทำการแสดงในเพลง In the Name of Love and Attention ;  เมนเทอร์ด้านการแรพ โจนี่ เจ ได้ทำการแสดงในเพลง My Man ; เมนเทอร์ด้านการร้อง เอลลา เฉิน ได้ทำการแสดงในเพลง How Old Are You และ ตัวแทนโปรดิวเซอร์รุ่นเยาว์ ช่ายสวี่คุนได้ทำการแสดงในเพลง YOUNG จากนั้นมาถึงขั้นตอนของการประเมินเบื้องต้นสำหรับเด็กฝึกหัด เด็กฝึกหัดที่เลือกเพลงเดียวกันจะถูกจับคู่แบบหนึ่งต่อหนึ่งโดยอัตโนมัติและแข่งขันกันเอง การแสดงแบบหนึ่งต่อหนึ่งช่วยให้เมนเทอร์ได้สังเกตและเปรียบเทียบเด็กฝึกหัดได้ง่ายขึ้น โดยเมนเทอร์จะจัดอันดับเด็กฝึกแบ่งเป็นห้อง A ถึง F ตามความสามารถ
ตอนที่ 1 การแสดงการประเมินเบื้องต้น
| 0 | 1 | 2 | 3 | 4 |
| --- | --- | --- | --- | --- |
| บริษัท | เพลงที่ใช้ | ศิลปิน | ชื่อ | ห้อง |
| TOV Entertainment | Crazy For You (为你疯狂) | Ryan.B (永斌) | หลินฝาน Marco Lin Fan (林凡) | C |
| TOV Entertainment | Crazy For You (为你疯狂) | Ryan.B (永斌) | ลู่เคอหราน K Lu Keran (陆柯燃) | B |
| TOV Entertainment | Crazy For You (为你疯狂) | Ryan.B (永斌) | เฉินอี้เหวิน Hazel Chen Yiwen (陈艺文) | C |
| Lionheart Entertainment | Crazy For You (为你疯狂) | Ryan.B (永斌) | หลินเหวยชี Kelly Lin Weixi (林韦希) | C |
| Shanghai Star48 Culture Media Group SNH48_7SENSES | Who Is Your Girl | 7SENSES | ต้ายเหมิง Dai Meng (戴萌) | B |
| Shanghai Star48 Culture Media Group SNH48_7SENSES | Who Is Your Girl | 7SENSES | สวี่เจียฉี Xu Jiaqi (许佳琪) | A |
| Shanghai Star48 Culture Media Group SNH48_7SENSES | Who Is Your Girl | 7SENSES | สวี่หยางยวี่จั๋ว Xuyang Yuzhuo (许杨玉琢) | C |
| Shanghai Star48 Culture Media Group SNH48_7SENSES | Who Is Your Girl | 7SENSES | จางยวี่เก๋อ  Zhang Yuge (张语格) | C |
| Star Master Entertainment | Rose Knight (蔷薇骑士) | Hickey | อันฉี An Qi (安崎) | A |
| Star Master Entertainment | Rose Knight (蔷薇骑士) | Hickey | โม่หยาว Mo Yao (墨谣) | B |
| Star Master Entertainment | Rose Knight (蔷薇骑士) | Hickey | ช่างกวนสี่อ้าย Shangguan Xiai (上官喜爱) | A |
| Star Master Entertainment | Rose Knight (蔷薇骑士) | Hickey | เหวินเจ๋อ Wen Zhe (文哲) | B |
| Independent Trainees | Perfect Day (平凡的一天) | Mao Buyi (毛不易) | หวังซินยวี่ Wang Xinyu (王欣宇) | C |
| Independent Trainees | Perfect Day (平凡的一天) | Mao Buyi (毛不易) | เฉินเจว๋ Chen Jue (陈珏) | B |
ภารกิจการแข่งขัน > ภารกิจที่ 1: การประเมินตำแหน่ง

หลังจากที่เด็กฝึดหัดได้เลือกทีมและเพลงที่ใช้ในการแสดงแล้ว แต่ละทีมจะต้องขึ้นแสดงบนเวทีสาธารณะ เมื่อการแสดงของแต่ละทีมจบลง จะให้โปรดิวเซอร์รุ่นเยาว์เป็นผู้โหวตให้แก่เด็กฝึกหัด และหลังจากนั้นเด็กฝึกหัดจะต้องไปที่ห้องประกาศผล ในการประกาศผลจะประกาศคะแนนตามลำดับที่มากที่สุด จนถึงอันดับที่ 1 ของทีม ซึ่งคะแนนของผู้ที่ได้อันดับที่ 1 จะไม่ปรากฏ โดยจะประกาศคะแนนเมื่อการแข่งขันภารกิจครั้งแรกจบลง
ในการประกาศผลคะแนนจะถูกตัดสินแยกไปในแต่ละตำแหน่ง ทีมที่มีคะแนนเป็นอันดับที่ 1 ของแต่ละตำแหน่ง เด็กฝึกหัดที่ได้อันดับที่ 1 ในทีมนั้นจะได้รับคะแนนพิเศษเพิ่ม 20,000 คะแนน และเด็กฝึกหัดคนอื่นๆที่เหลือในทีม จะได้คะแนนพิเศษเพิ่ม 10,000 คะแนน และทีมที่ได้คะแนนเป็นอันดับที่ 2 ของตำแหน่ง Dance และ Vocal สมาชิกในทีมจะได้คะแนนเพิ่มอีก 3,000 คะแนน โดยจะนำคะแนนดังกล่าวไปรวมกับคะแนนโหวตในแต่ละสัปดาห์ และเมื่อการประเมินตำแหน่งทุกตำแหน่งเสร็จเรียบร้อย เด็กฝึกหัดทุกคนจะถูกเรียงอันดับจากคะแนนที่ได้ (ไม่รวมคะแนนพิเศษ) เพื่อการจัดห้อง A-F ในการฝึกซ้อมสำหรับภารกิจต่อไป